
NR.SC2019-19894/06.08.2019


RAPORT DE SPECIALITATE
             privind împuternicirea de către Consiliul Local al Municipiului Timişoara, a Comisiei de Negociere cu Terţii, în vederea negocierii  cumpărării  terenului situat în Timişoara, Aleea Gorniştilor nr. 6  în vederea  asigurării accesulului  autospecialelor de intervenţie  în caz de incendiu  şi utilaje  pentru  executarea unor lucrării de construcţii la  Şcoala Gimnazială nr. 27 

       Având în vedere Expunerea de motive nr.SC2019-19894/06.08.2019 a Primarului Municipiului Timişoara şi Proiectul de hotărâre privind împuternicirea de către Consiliul Local al Municipiului Timişoara, a Comisiei de Negociere cu Terţii, în vederea negocierii  cumpărării terenului situat în Timişoara, Aleea Gorniştilor nr.6 în vederea  asigurării accesulului  autospecialelor de intervenţie  în caz de incendiu  şi utilaje  pentru  executarea unor lucrării de construcţii la Şcoala Gimnazială nr. 27.
     Facem următoarele precizări:
 Şcoala Gimnazială nr. 27 funcţionează în imobilul situat în Timişoara str. Aleea Gorniştilor nr.3, înscris în CF nr. 444420 Timişoara  cu nr. cad 444420, top vechi 26737/1,compus din clădire şi teren construit şi neconstruit în suprafaţă de 6085 mp, aflat în domeniul public al Municipiului Timişoara.
    Terenul  în suprafaţă de 427 mp, înscris în  CF nr. 422748 Timişoara , CF vechi nr. 147421, nr. top 26737/2, situat în str. Aleea Gorniştilor nr.6 a făcut parte din incinta unităţii de învăţământ şi a fost restituit d-nei Drăgan Doina în baza Legii nr.10/2001 prin Dispoziţia Primarului cu  nr.983/09.03.2017. Pentru acest teren  restituit a fost  înscrisă servitute de trecere pe o lăţime de 3 m în  favoarea  Municipiului Timişoara, în vederea accesului la terenul  ce constituie incinta  Şcoli Gimnaziale nr. 27.
     Inspectoratul Pentru Situaţii de Urgenţă „Banat” al judeţului Timiş, în urma controlului efectuat  la Şcola Gimnazială nr. 27  a  constatatat  că nu este asigurat accesul  autospecialelor de intervenţie  în caz de incendiu la  cel puţin două faţade conform Procesului verbal de control  nr. 72211/TM/27.03.2017
     Prin adresa cu nr.2289/26.06.2017, înregistrată la Primăria Municipiului Timişoara cu nr.SC2017-015775/27.06.2017, conducerea Şcolii Gimnaziale nr. 27  a solicitat  sprijinul pentru achiziţionarea acestui teren în vederea asigurării aceesului maşinilor de pompieri, utilajelor necesare lucrărilor de reparaţii,investiţii- construire sală sport etc. 
    Prin adresa nr. SC2017- 14216/12.06.2017, d-na Drăgan Doina şi-a exprimat  intenţia de vânzare a terenului în suprafaţă  de 427 mp, înscris în  CF nr. 422748 Timişoara , CF vechi nr. 147421, nr. top 26737/2, situat în str.Aleea Gorniştilor nr 6, la preţul  de 85.000 euro, stabilit printr-un raport de evaluare întocmit la data de 29.05.2017.
     Prin  raportul de evaluare  întocmit de  instituţia  noastră prin SC FIDOX SRL Braşov, valoare de piaţă a terenului în suprafaţă  de 427  mp  a fost stabilită la suma de 55.510,00 euro. 
    În bugetul aprobat pe anul 2019, există prevedere  bugetară  la Cap. 65.02.04.01 –  Învăţământ secundar  inferior- C Dotări Independete şi alte investiţi- lit.a Achiziţii imobile  şi sunt cuprinse sumele de 83,00 mii lei – credit bugetar, credit angajament  300,00 mii lei - Achiziţie teren în suprafaţă de 427 mp, situat în str.Gorniştilor nr.6, în vederea asigurării accesulului  autospecialelor de intervenţie  în caz de incendiu. 
      

    Având în vedere cele de mai sus  şi a faptului că autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea, conform prevederilor art.20, alin.1 din Legea educaţiei naţionale nr.1/2011, aprecim că: 
      -  proiectul de hotărâre privind împuternicirea de către Consiliul Local al Municipiului Timişoara, a Comisiei de Negociere cu Terţii, în vederea negocierii  cumpărării  terenului situat în Timişoara, Aleea Gorniştilor nr. 6 în vederea asigurării accesulului  autospecialelor de intervenţie  în caz de incendiu  şi utilaje  pentru  executarea unor lucrării de construcţii, investiţii la Şcola Gimnazială nr. 27, îndeplineşte condiţiile pentru a fi supus dezbaterii  şi aprobării Consiliului Local al Municipiului Timişoara.

